Szerettelek, szeretlek is a míg élek
Szerettelek, szeretlek is a míg élek,
               Gyöngy lélek!
     E szív érted dobog, mig doboghat,
     E vér érted buzog, mig buzoghat.

Esküszöm hogy szívet mással nem cserélek,
               Mig élek.
     Csak te érted gyulaszt a szerelem,
     Nem fogad be senkit hű kebelem.

Mig csak lehel ez a kebel, s dobog e szív,
               Hozzád hív.
     Érzésem fejező csókom vedd el,
     Te is kisérj holtig hívségeddel.

Ha a hűség sziveinkkel majd megszünik,
               S eltünik:
     Akkor is e gyász szinben öltözött
     Sziv éljen a hűség karja között.
Népköltészet